หุ้นไทยดิ่ง 17.90 จุด
หุ้นไทยเคลื่อนไหวแดนลบตลอดวัน ปิดตลาดดิ่ง 17.90 จุด ซื้อขายกว่า 6 หมื่นล้านบาท
21 ก.พ. 2556

หุ้นไทยเคลื่อนไหวแดนลบตลอดวัน ปิดตลาดดิ่ง 17.90 จุด ซื้อขายกว่า 6 หมื่นล้านบาท
ดัชนีตลาดหุ้นไทยปิดตลาดวันที่ 21 ก.พ. ที่ระดับ   1,528.74 จุด ลดลง 17.90 จุด  มูลค่าการซื้อขาย 60,365.82 ล้านบาท โดยดัชนีเคลื่อนไหวในกรอบ 1,540.81-1,526.93 จุด
หลักทรัพย์ที่มีการซื้อขายสูงสุด 5 อันดับได้แก่
1. PTT ปิดที่ 348.00 บาท ลดลง 8.00 บาท มูลค่าการซื้อขาย 2,455.99   ล้านบาท 
2. CPALL ปิดที่ 49.75 บาท ลดลง 2.25 บาท มูลค่าการซื้อขาย 1,737.75   ล้านบาท 
3. SCB ปิดที่ 175.00 บาท ลดลง 0.50 บาท มูลค่าการซื้อขาย 1,475.32   ล้านบาท 
4. ADVANC ปิดที่ 203.00 บาท ลดลง 3.00 บาท มูลค่าการซื้อขาย 1,454.47   ล้านบาท 
5. BANPU ปิดที่ 392.00 บาท เพิ่มขึ้น 14.00 บาท มูลค่าการซื้อขาย 1,321.32    ล้านบาท 
นักวิเคราะห์จากบล.ฟิลลิปส์(ประเทศไทย) กล่าวว่า ดัชนีหุ้นไทยปรับตัวลดลง ตามตลาดหุ้นต่างประเทศที่ลดลงถ้วนหน้าหลัง ได้รับแรงกดดันที่รายงานเฟดฉบับล่าสุดเผยอาจจะยุติ QE เร็วกว่าคาด ขณะที่จีนดิ่งหนักหลังธนาคากลางฯ ดูดซับสภาพคล่องแรงในช่วงก่อนหน้า โดยตลาดหุ้นไทยปรับตัวลงจากแรงขายหุ้นขนาดใหญ่ในกลุ่มพลังงาน, ธนาคาร, สื่อสาร
สำหรับแนวโน้มตลาดหุ้นยังคงอ่อนแอ ยังไม่มีปัจจัยใหม่ โดยเฉพาะด้านบวกเข้ามาผลักดันการฟื้นตัวอย่างจริงจังขณะที่ปัจจัยที่มีความไม่แน่นอนยังคงอยู่ที่เช่น  อ การเจรจาตัดลดงบประมาณของสหรัฐในสัปดาห์หน้า, การเลือกตั้งของอิตาลี และกำลังเข้าสู่ช่วงโค้งสุดท้าย การประกาศงบฯ ของบริษัทจดทะเบียนไทยเริ่มถดถอยจึงให้เน้นเลือกเก็งกำไรหุ้นรายตัวที่คาดการณ์งบฯ ดี  และ ปันผลเด่นเป็นหลักหากดัชนีหลุดแถว 1515 อาจเริ่มพิจารณาปรับลดพอร์ต